Sérstök Arctic Max útgáfa af Ísar fólksflutningajeppanum fyrir Arctic Circle Carrier á Grænlandi getur flutt allt að 24 farþega og er knúinn vistvænu Vulcanol metanóleldsneyti frá Carbon Recycling International í Svartsengi . Aðsend mynd Grænlenska fyrirtækið ArcticCircleCarrier , sem var stofnað til að hafa umsjón með uppsetningu , fjármögnun og rekstri nýrrar lausnar til að opna landsamgöngur á Grænlandi , hefur samið við íslenska fyrirtækið Jaka ehf . Í samstarfssamningnum felst að þrjár sérstakar Grænlandsútgáfur Ísar bifreiða verða afhentar ArcticCircleCarrier á árinu 2021 . Verða bifreiðarnar fyrst nýttar til að opna landsamgöngur á milli Kangerlussuaq og Sisimiut-bæjar í sveitarfélaginu Qeqqata . „ Íslenska fyrirtækið Jakar ehf hefur þróað „ Ísar RoadlessRapidTransit “ heildarlausn sem gerir landsamgöngur víða um heim kleifar án teljandi vegagerðar . ArcticCircleCarrier er fyrsti kaupandi þeirrar lausnar , " segir í fréttatilkynningu . Í henni kemur jafnframt fram að fyrsta árið muni Jakar sjá um rekstur bifreiðanna og akstur . Á þeim tíma verði heimafólk þjálfað til að taka yfir reksturinn til framtíðar . Malik Berthelsen , borgarstjóri Qeqqata , Ari Arnórsson , framkvæmdastjóri Jaka ehf. / Ísar bíla og Magnús Jónsson , framkvæmdastjóri Arctic Circle Carrier IVS . Fyrirhuguð 150 km Arctic Circle Road leið milli Kangerlussuaq flugvallar og Sisimiut-bæjar .